Felješana
<s>Felješana je zaštićeno područje na području severnog Kučaja, na teritoriji opštine Majdanpek, Srbija.</s>

<s>Felješana je bilo zaštićeno područje i 1948. godine.</s><s>Očuvana autohtona šumska zajednica mezijske bukve, ponovo je 2014. god. stavljena  pod zaštitu kao Strogi rezervat prirode "Felješana" i proglašena se zaštićenim područjem I kategorije od nacionalnog, odnosno izuzetnog značaja, ukupne površine 15,28 ha. i u celosti je u državnoj svojini.</s><s>Zaštita je uspostavljena radi očuvanja jedinstvene autohtone, stare, dobro razvijene sastojine planinske bukove šume.</s><s>U ovoj šumskoj zajednici prašumskog karaktera, starost stabala se kreće do 300 godina, a njihova visina doseže preko 40 m. Pored brojnih biljnih vrsta karakterističnih za vlažne, senovite i stare bukove šume, u strogom rezervatu prirode živi i veliki broj strogo zaštićenih ili zaštićenih životinjskih vrsta (mišar, šumska sova, žutotrbi mukač, šareni daždevnjak, jež, veverica, sivi puh i dr.).</s>

<s>Strogi rezervat prirode ima izuzetnu vrednost sa aspekta zaštite prirode i biodiverziteta, ali isto tako usled specifičnih orografskih, geoloških i klimatskih uslova ono predstavlja izuzetan objekat za naučna istraživanja koja se pre svega odnose na prirodne pojave i procese.</s><s>Na celom području Strogog rezervata ustanovljen se režim zaštite I stepena kojim se zabranjuje korišćenje prirodnih resursa i izgradnja objekata, a radovi i aktivnosti ograničavaju se na naučna istraživanja i praćenje prirodnih procesa, na kontrolisanu posetu u obrazovne, rekreativne i opštekulturne svrhe, kao i na sprovođenje zaštitnih, sanacionih i drugih neophodnih mera u slučaju požara, elementarnih nepogoda i udesa, pojave biljnih i životinjskih bolesti i prenamnožavanja štetnih vrsta uz saglasnost ministarstva nadležnog za poslove zaštite životne sredine.</s>

<s>Područje je povereno na upravljanje Šumarskom fakultetu Univerziteta u Beogradu.</s>

<s>Reference</s>

<s>Strogi rezervati prirode u Srbiji
Majdanpek
Bukva</s>

